संगम काल
चेरों का प्रतीक चिह्न "धनुष-बाण" था। ईसा की पहली शताब्दी के पुगलुर शिलालेख से चेर शासकों की तीन पीढ़ियों की जानकारी मिलती है। चेर राजा रोमन साम्राज्य के साथ व्यापार से लाभ प्राप्त करते थे। कहा जाता है कि उन्होंने ऑगस्टस का एक मंदिर भी बनवाया गया था। चेरों के सबसे महान राजा शेनगुटटवन (सेंगुत्तुवन) थे जिन्हें 'लाल चेर' या 'अच्छे चेर' भी कहा जाता था। शेनगुटटवन ने चेर राज्य में पत्तिनी (पत्नी) पूजा प्रारम्भ की। इसे कण्णगी पूजा भी कहा गया। वह दक्षिण भारत से चीन में दूत भेजने वाले पहले भारतीय राजा थे।
संग्राम शाह
संग्राम शाह मरावी (1400-1541) गौड राजवंश के सर्वाधिक शक्तिशाली एवं प्रतापी राजा थे। संग्राम शाह ने एक छोटी सी जागीर के स्वामित्व से आरम्भ करके अपने रणकौशल से बावन गढ़ों पर अपना अधिपत्य स्थापित कर लिया। 52 गढ़ों को स्थापित किये जाने के कारण उन्हे बावन गढ़ाधिपति की उपाधि भी प्राप्त थी। नरसिंहपुर जिले में चौरागढ़ (चौगान) किले का निर्माण भी उसने ही कराया था जो रानी दुर्गावती के पुत्र वीरनारायण की वीरता का मूक साक्षी है ।